recursal/SuperWikiNEXT-32B huggingface dataset:
**"สัญญาณ (Sign)"** เป็นซิงเกิลของเจ็ตเซ็ตเตอร์ ในปี พ.ศ. 2557 ประพันธ์เนื้อร้อง-แต่งทำนองโดย Ojets และเรียบเรียงโดย เจ็ตเซ็ตเตอร์ มิวสิกวิดีโอนี้เผยแพร่ครั้งแรกในยูทูบวันที่ 10 กรกฎาคม พ.ศ. 2557

เนื้อหาของเพลง
--------------

เนื้อหาของเพลงนั้น พูดถึงความสัมพันธ์ฉันท์เพื่อน มีหลายรูปแบบ เพื่อนข้างบ้าน เพื่อนร่วมชั้น เพื่อนร่วมห้อง เพื่อนในคณะ เพื่อนร่วมสถาบัน เพื่อนที่ทำงาน และอีกมากมายหลายมิติแห่งความเป็นเพื่อน ซึ่งไม่ว่าจะเป็นรูปแบบไหน เชื่อว่าต้องเคยเกิดขึ้นกับทุกคนซักรูปแบบ­นึง 

เมื่อถึงจุดๆหนึ่ง ที่ความรู้สึกของใครซักคน (หรืออาจจะทั้งคู่) ก้าวข้ามนิยามคำว่าเพื่อนไปมากกว่านั้นเมื­่อไหร่ ก็มักจะมีสัญญาณ (Sign) อะไรบางอย่างที่เกิดขึ้น อาทิเช่น คิดถึงอยากบอกให้รู้ (แต่ไม่กล้าบอก) สบตามองหน้ากันแล้วหวั่นไหว หัวใจเต้นด้วยจังหวะที่ไม่เหมือนเดิม อ่อนไหว อยากเทคแคร์เอาใจใส่ อาการเหล่านี้เกิดขึ้นเมื่อไหร่ ขอให้รู้ไว้เถอะว่า หัวใจได้ยึดอำนาจการปกครองสมองไปเรียบร้อย (รักประหาร) 

ไคลแมกซ์ของสถานการณ์นี้ อยู่ที่สัญญาณต่างๆที่ส่งมานั้น ถูกส่งมาจากคนทั้งคู่ ต่างฝ่ายต่างรับรู้ซึ่งกันและกันเมื่อไหร่ แบบนี้เรียกว่า เคมีในหัวใจตรงกัน ก็ถึงเวลายกระดับความสัมพันธ์ จากเพื่อนไปสู่มิติที่ลึกซึ้งกว่า พยานคือดาวบนฟ้า สารภาพไปเลยว่า "ชั้นรักเธอ "

การตอบรับ
---------

เพลง "**สัญญาณ (Sign)**" ติดอันดับสูงสุดที่ 2 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| ยู2เพลย์ ท็อป 10 ชาร์ต | 8 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 2 |
| เวอร์จิ้นสตาร์ เอฟเอ็ม 98 ชาร์ตท็อป 10 | 8 |
| OK LOVE ON TOP 20 | 1 |
| อีเอฟเอ็ม ชาร์ต 94 ท็อป แอรเพลย์ | 9 |

อ้างอิง
-------

1. ↑  ชาร์ทเพลงไทยเพราะๆ ที่ฮิตเปิดฟังมากที่สุด ยูทูเพลย์ You2Play Chart เพลงไทย Top 10 Date 29 June 2014[*ลิงก์เสีย*]
2. ↑  "ชาร์ตเพลงสตริงและเพลงสากลจากคลื่น 95.5 FM Virgin Hitz TOP 40 ประจำวันอาทิตย์ที่ 18 ตุลาคม 2557". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-01-16.
3. ↑
4. ↑  ชาร์ตเพลงจากคลื่น OK LOVE ON TOP 20 ประจำวันที่ 12 กันยายน 2557 [*ลิงก์เสีย*]
5. ↑  "ชาร์ตเพลงสตริงและเพลงสากลฮิตจาก EFM 94 เพลงฮิต 94 เพลง ประจำวันที่ 11 ตุลาคม 2557". คลังข้อมูลเก่าเก็บจากแหล่งเดิมเมื่อ 2015-04-24. สืบค้นเมื่อ 2015-01-16.
**เดธสแตรนดิง** (อังกฤษ: Death Stranding, ญี่ปุ่น: デス・ストランディング; โรมาจิ: *Desu Sutorandingu*) เป็นเกมแอคชัน พัฒนาโดยโคจิมะโปรดักชันส์ กำกับ ออกแบบตัวเกม และร่วมเขียนบทโดยฮิเดโอะ โคจิมะ ซึ่งเป็นเกมแรกของเขาหลังลาออกจากโคนามิ จัดจำหน่ายเกมโดยโซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4 ในเดือนพฤศจิกายน พ.ศ. 2562 และกำหนดวางจำหน่ายสำหรับระบบไมโครซอฟท์ วินโดวส์ โดย 505 เกมส์ ในปี พ.ศ. 2563

โลกในเกมคือ ประเทศสหรัฐ หลังการเกิดปรากฎการณ์ "เดธสแตรนดิง" ที่สัตว์ประหลาดจากโลกอันอยู่ระหว่างชีวิตและความตาย ได้เข้ามาคุกคามโลกมนุษย์ ผู้เล่นจะได้ควบคุม "แซม พอร์เตอร์ บริดเจส" (แสดงโดย นอร์แมน รีดัส) เจ้าหน้าที่ส่งพัสดุ ที่มีหน้าที่ส่งของต่าง ๆ ไปยังดินแดนที่ห่างไกล และเชื่อมต่อพื้นที่ดังกล่าวเข้าด้วยกันผ่านเครือข่ายไร้สาย โดยนอกจากรีดัสแล้ว ยังมีนักแสดงร่วมรับบทสำคัญต่าง ๆ อาทิ แมดส์ มิกเกิลเซิน เลอา แซดู ทรอย เบเคอร์ เป็นต้น อนึ่ง มีการใช้โมเดลสามมิติของ กิเยร์โม เดล โตโร และนิโคลัส ไวดิง รีฟิน สำหรับแทนตัวนักแสดงในเกมด้วย

เดธสแตรนดิง ได้รับคำชื่นชมเป็นอย่างมากจากนักวิจารณ์เกม โดยได้รับ 40 คะแนนเต็มจากแฟมิซือ และคะแนนในทางบวกเป็นส่วนใหญ่จากเว็บไซต์เกมอื่น ๆ นอกจากนี้ยังสามารถจัดจำหน่ายได้ถึง 185,909 ชุดในญี่ปุ่น และมียอดขายเป็นอันดับหนึ่งในไต้หวันและเกาหลีใต้ด้วย

เชิงอรรถ
--------

1. ↑  เพลย์สเตชัน 4
2. ↑  ไมโครซอฟท์ วินโดวส์

อ้างอิง
-------

1. ↑  "【ソフト＆ハード週間販売数】『デス・ストランディング』が初週18.6万本で初登場1位！ 『リングフィット アドベンチャー』は累計20万本を突破【11/4～11/10】". *ファミ通.com*.
2. ↑  "MediaCreate 11 月 4 日～11 月 10 日一週銷售排行榜 《死亡擱淺》奪日台韓三地榜首". *巴哈姆特電玩資訊站*. สืบค้นเมื่อ 2019-11-18.
**เศรษฐกิจสงคราม** (อังกฤษ: war economy) เป็นกลุ่มการสำรองซึ่งรัฐสมัยใหม่ใช้เพื่อระดมเศรษฐกิจสำหรับการผลิตยามสงคราม มาตรการที่ใช้ เช่น การเพิ่มอัตราเทย์เลอร์ (Taylor rate) ตลอดจนการใช้โครงการจัดสรรทรัพยากร แน่นอนว่าทุกประเทศมีการจัดโครงแบบเศรษฐกิจของตนใหม่ต่างวิธีกัน

หลายรัฐเพิ่มรดับการวางแผนเศรษฐกิจระหว่างสงคราม ในหลายกรณีรวมไปถึงการปันส่วน การเกณฑ์ทหารเพื่อการป้องกันภัยฝ่ายพลเรือน เช่น กองทัพบกสตรีและเบวินบอยส์ในสหราชอาณาจักรระหว่างสงครามโลกครั้งที่สอง

ระหว่างสถานการณ์สงครามเบ็ดเสร็จ คู่สงครามมักถือสิ่งปลูกสร้างและที่ตั้งบางแห่งเป็นเป้าหมายสำคัญ การปิดล้อมของฝ่ายสหภาพ การเดินทัพสู่ทะเลของพลเอกวิลเลียม เชอร์แมนของฝ่ายสหภาพระหว่างสงครามกลางเมืองอเมริกา และการทิ้งระเบิดทางยุทธศาสตร์ซึ่งนครและโรงงานฝ่ายข้าศึกระหว่างสงครามโลกครั้งที่สองล้วนเป็นตัวอย่างของสงครามเบ็ดเสร็จ

ว่าด้วยฝ่ายอุปทานรวม มโนทัศน์เศรษฐกิจสงครามถูกเชื่อมโยงกับมโนทัศน์ "ลัทธิเคนส์ทหาร" (military Keynesianism) ซึ่งงบประมาณทางทหารของรัฐบาลรักษาเสถียรภาพของวัฏจักรและความผันผวนทางธุรกิจ หรือใช้เพื่อรับมือกับภาวะเศรษฐกิจถดถอย หรือทั้งสองอย่าง

ทางฝ่ายอุปสงค์ มีการสังเกตว่าบางครั้งสงครามมีผลเร่งความก้าวหน้าของเทคโนโลยีถึงขนาดที่เศรษฐกิจหนึ่งมีความแข็งแรงมากขึ้นหลังสงคราม โดยเฉพาะอย่างยิ่งหากสามารถหลบเลี่ยงการทำลายล้างอันเกี่ยวข้องกับสงครามได้ ตัวอย่างเช่น สหรัฐในสงครามโลกครั้งที่หนึ่งและสงครามโลกครั้งที่สอง ทว่านักเศรษฐศาสตร์บางคนแย้งว่าสภาพสิ้นเปลืองของงบประมาณทางทหารสุดท้ายจะส่งผลเสียต่อความก้าวหน้าทางเทคโนโลยี

อ้างอิง
-------

1. ↑  Durham, Robert B. (2015). *Supplying the Enemy: The Modern Arms Industry & the Military–Industrial Complex*. Lulu.com. p. 192. ISBN 978-1-329-06755-4.
ตลาดนิวโคเวนต์การ์เดน
**ตลาดนิวโคเวนต์การ์เดน** (อังกฤษ: New Covent Garden Market) เป็นตลาดขายส่งผลไม้ ผัก และดอกไม้ที่ใหญ่ที่สุดในสหราชอาณาจักร ซึ่งตั้งอยู่ในไนน์เอมส์ ลอนดอน ตลาดครอบคลุมพื้นที่ 57 เอเคอร์ (23 เฮกตาร์) และเป็นที่ตั้งของบริษัทผลไม้ ผัก และดอกไม้ประมาณ 200 บริษัท ตลาดนี้ให้บริการ 40 เปอร์เซนต์ของผลไม้และผักทานนอกบ้านในลอนดอน รวมถึงจัดหาส่วนผสมให้แก่ร้านอาหาร โรงแรม โรงเรียน เรือนจำ โรงพยาบาล และธุรกิจการจัดเลี้ยงชั้นนำของลอนดอนหลายแห่ง

ตลาดนิวโคเวนต์การ์เดน - ตลาดดอกไม้
ตลาดดอกไม้ ซึ่งนำเสนอดอกไม้ พืช พรรณไม้ประดับ ของกระจุกกระจิก และการตกแต่งภายในจากสหราชอาณาจักรและจากทั่วโลก มีการเยี่ยมชม 75 เปอร์เซนต์ของนักจัดดอกไม้ในลอนดอน ซึ่งหลายคนสั่งซื้อตอนเช้าและกลับไปที่สต็อกระหว่างวันตามต้องการ ผู้ค้าส่งตลาดดอกไม้จะเปิดทำการตั้งแต่เวลา 04:00 น. ถึง 10:00 น. ของวันจันทร์ถึงวันเสาร์ ส่วนตลาดค้าส่งผักและผลไม้เปิดทำการตั้งแต่เวลา 00:00 น. ถึง 06:00 น. ของวันจันทร์ถึงวันเสาร์

มีค่าธรรมเนียมแรกเข้า 5 ปอนด์สำหรับผู้เข้าชมที่ขับรถไปตลาด สถานีรถไฟใต้ดินลอนดอนที่ใกล้ที่สุดคือวอกซอลบนสายวิกตอเรีย วอกซอลยังมีสถานีรถไฟที่เชื่อมต่ออย่างดีสู่วอเตอร์ลูและแคลปแมนจังก์ชัน ตลอดจนสถานีรถบัสขนาดใหญ่ที่มีรถโดยสารออกเดินทางไปยังจุดหมายปลายทางทั่วลอนดอนเป็นประจำ และสถานีรถไฟใต้ดินไนน์เอมส์ที่ได้รับการเสนอในส่วนต่อขยายสายนอร์ธเธิร์นไปยังแบตเตอร์ซีจะให้บริการในตลาด

อ้างอิง
-------

1. ↑  "About the market". New Covent Garden Market. คลังข้อมูลเก่าเก็บจากแหล่งเดิมเมื่อ 2017-07-21. สืบค้นเมื่อ 26 March 2013.
2. ↑  "About the market". newcoventgardenmarket.com. คลังข้อมูลเก่าเก็บจากแหล่งเดิมเมื่อ 2013-04-25. สืบค้นเมื่อ 2013-03-26.
3. ↑  "General Information". newcoventgardenmarket.com. คลังข้อมูลเก่าเก็บจากแหล่งเดิมเมื่อ 2013-03-16. สืบค้นเมื่อ 2013-03-26.
4. ↑  "How To Grow Flowers". 31 August 2019. คลังข้อมูลเก่าเก็บจากแหล่งเดิมเมื่อ 2020-08-04. สืบค้นเมื่อ 2020-07-25.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ตลาดนิวโคเวนต์การ์เดน**

* เว็บไซต์ทางการ
* ตลาดนิวโคเวนต์การ์เดน ที่เฟซบุ๊ก
* ตลาดนิวโคเวนต์การ์เดน ที่ทวิตเตอร์
* ตลาดนิวโคเวนต์การ์เดน ที่อินสตาแกรม
**"ลอง"** เป็นซิงเกิลของนักร้อง บอย พีซเมกเกอร์ ประพันธ์เนื้อร้อง-ทำนองโดย อนุวัฒน์ สงวนศักดิ์ภักดี และเรียบเรียงโดย ศุภวิญญ์ มุ่งมาตร ออกจำหน่ายในวันที่ 9 กันยายน พ.ศ. 2557

มิวสิกวิดีโอ
------------

มิวสิกวิดีโอ เผยแพร่ครั้งแรกในวันที่ 9 กันยายน พ.ศ. 2557 โดยมี แมท-ภีรนีย์ คงไทย และ เกรท-วรินทร ปัญหกาญจน์ มาร่วมแสดงด้วย โดยเนื้อหาเพลงเป็นการแนะสาวโสดที่คิดจะมีคู่ให้ลองมองคน­ใกล้ตัวก่อน ซึ่งเรื่องราวในมิวสิควิดีโอก็จะลิงก์ไปกั­บเพลง โดย "แมท" รับบทเป็นพนักงานสาวสวยคนใหม่ในออฟฟิต และเป็นที่หมายตาของหนุ่มๆรวมถึงหนุ่มครีเ­อทีฟ "เกรท" และเรื่องวุ่นๆก็เกิดขึ้น หลังจากที่บอสใหญ่ท้าหนุ่มในออฟฟิตแข่งกัน­จีบแมทถ้าใครจีบได้ก็มีโบนัสพิเศษ แต่เกรทกลับคิดที่จะคบหาจริงจังกับแมทเลยห­าวิธีต่างๆให้แมทหันมาสนใจ และชวนไปดูคอนเสิร์ตของ "บอย พีซเมคเกอร์"

การตอบรับ
---------

เพลง "ลอง" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 12 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 4 |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 | 4 |
| ซี้ดเอฟเอ็ม ชาร์ตท็อป 20 | 10 |
| อีเอฟเอ็ม ชาร์ต 94 ท็อป แอรเพลย์ | 29 |

อ้างอิง
-------

1. ↑  Gmember Chart Top 100 ประจำวันที่ 15 กันยายน 2557
2. ↑  "Gmember Chart Top 5 ประจำวันที่ 15 กันยายน 2014". คลังข้อมูลเก่าเก็บจากแหล่งเดิมเมื่อ 2014-09-24. สืบค้นเมื่อ 2015-04-01.
3. ↑  Seed Chart Top 20 ประจำวันอาทิตย์ที่ 12 ตุลาคม 2557
4. ↑
ตลาดวโรรส (กาดหลวง)
**ตลาดวโรรส** หรือ "กาดหลวง" เป็นตลาดขนาดใหญ่ตั้งอยู่ในเขตอำเภอเมืองเชียงใหม่ จังหวัดเชียงใหม่ ตั้งขึ้นตามพระนามของเจ้าอินทวโรรสสุริยวงษ์ เจ้าผู้ครองนครเชียงใหม่ สร้างขึ้นในราวปี พ.ศ. 2453

ตลาดวโรรส เคยได้รับการกล่าวถึงว่าเป็นตลาดที่ทันสมัยที่สุดในประเทศไทย

ประวัติ
-------

ตลาดวโรรส เดิมเป็นที่ตั้งของ "ข่วงเมรุ" หรือสถานที่ปลงพระศพและเก็บพระอัฐิของเจ้านาย ต่อมาเจ้าดารารัศมี พระราชชายา ทรงมีพระดำริให้ย้ายกู่เก็บพระอัฐิไปยังสถานที่ที่เหมาะสมกว่าเดิมคือ บริเวณวัดสวนดอก และได้สร้างตลาดขึ้นในบริเวณดังกล่าว ด้วยทุน 1,800 รูปี ซึ่งกู้มาจากพระคลังข้างที่ โดยแบ่งออกเป็น 2,500 หุ้น ให้เจ้านายบุตรหลานของตระกูล ณ เชียงใหม่ ร่วมกันถือหุ้น

การบริหารกิจการในระยะแรก มี Mr.Arthur Lionel Queripel ชาวอังกฤษ เป็นผู้จัดการคนแรก ต่อมาเจ้ากาวิละวงศ์ ณ เชียงใหม่ และเจ้าพงษ์อินทร์ ณ เชียงใหม่ จึงได้เข้ามาทำหน้าที่ผู้จัดการตามลำดับ กระทั่งนายไกรศรี นิมมานเหมินท์ ได้ซื้อหุ้นที่กระจัดกระจายอยู่มารวมกันกลายเป็นผู้ถือหุ้นรายใหญ่ และเข้ามาบริหารงานกิจการตลาดอย่างสมบูรณ์

### เหตุการณ์เพลิงไหม้

วันที่ 13 กุมภาพันธ์ พ.ศ. 2511 เกิดไฟไหม้ทำให้ตลาดวโรรสเสียหายทั้งหมด หลังจากนั้นจึงได้มีการก่อสร้างปรับปรุงตลาดขึ้นมาใหม่ และเปิดทำการค้าอย่างเป็นทางการอีกครั้ง ในวันที่ 19 มีนาคม พ.ศ. 2515

อ้างอิง
-------

1. 1 2 3  เบญจวรรณ บุญโทแสง. พัฒนาการการปรับตัวทางการเมืองของกลุ่มอำนาจท้องถิ่นภายหลังการผนวกดินแดนของสยาม (พ.ศ. 2442-2547): กรณีศึกษาตระกูล ณ เชียงใหม่. เก็บถาวร 2011-12-04 ที่ เวย์แบ็กแมชชีน วิทยานิพนธ์รัฐศาสตรมหาบัณฑิต มหาวิทยาลัยเชียงใหม่. 2550
2. ↑  "กาดหลวงเชียงใหม่" ตลาดที่เคยได้รับการกล่าวขานว่าเป็นตลาดที่ทันสมัยที่สุดในประเทศ
3. ↑  ประวัติความเป็นมา เก็บถาวร 2016-03-05 ที่ เวย์แบ็กแมชชีนจากเว็บไซต์อย่างไม่เป็นทางการของตลาดวโรรส
ล็อตเตเวิลด์
แผนที่
**ลอตเต้เวิลด์** (เกาหลี: 롯데월드; อังกฤษ: Lotte World) เป็นสวนสนุกแห่งหนึ่งตั้งอยู่ในโซล ประเทศเกาหลีใต้ พื้นที่ประกอบด้วยสวนสนุกในร่มและกลางแจ้ง และมีสิ่งอำนวยความสะดวกอื่นๆในบริเวณสวนสนุก อาทิ การเชื่อมต่อกับระบบรถไฟฟ้ารางเดี่ยว ห้างสรรพสินค้า โรงแรม และพิพิธภัณฑ์พื้นบ้านของเกาหลี รวมทั้งโรงภาพยนตร์ พิพิธภัณฑ์สัตว์น้ำ และพื้นที่สำหรับการกีฬา สวนสนุกในร่มของลอตเต้เวิลด์เป็นสวนสนุกในร่มที่มีขนาดใหญ่ติดอันดับโลก และเคยได้รับการจัดอันดับที่ 7 ของสถานที่ท่องเที่ยวน่าดึงดูดของโลกในปี ค.ศ. 2002 สวนสนุกแห่งนี้เปิดบริการตั้งแต่วันที่ 12 กรกฎาคม ค.ศ. 1989 มีจำนวนนักท่องเที่ยวกว่า 8 ล้านคนต่อปี

อ้างอิง
-------

1. ↑  หน้า 19 โลกหลากสี, *รับลมร้อน...โซล-คยองกีโด*. **เดลินิวส์**ฉบับที่ 24,041: วันอาทิตย์ที่ 9 สิงหาคม พ.ศ. 2558 แรม 10 ค่ำ เดือน 8-8 ปีมะแม
2. ↑  Everland - cityglance.org

พิกัดภูมิศาสตร์: 37°31′N 127°06′E﻿ / ﻿37.51°N 127.10°E﻿ / 37.51; 127.10

แหล่งข้อมูลอื่น
---------------

* Lotte World official website (เกาหลี)
* Lotte World official website (อังกฤษ)
* Lotte world at Seoul: Official Seoul Tourism เก็บถาวร 2016-03-04 ที่ เวย์แบ็กแมชชีน


คอมมอนส์ มีภาพและสื่อเกี่ยวกับ:  
**ลอตเต้เวิลด์**
**คณะกรรมการบริหารวิทยุกระจายเสียงและวิทยุโทรทัศน์** หรือ **กบว.** เป็นหน่วยงานของไทย ที่ตั้งขึ้นเมื่อวันที่ 2 ตุลาคม พ.ศ. 2518 ตามระเบียบว่าด้วยวิทยุกระจายเสียงและวิทยุโทรทัศน์ พ.ศ. 2518 โดยมีหน้าที่ในการควบคุมการดำเนินการของสถานีวิทยุและสถานีโทรทัศน์ในประเทศไทย รวมถึงการเซ็นเซอร์เนื้อหาของรายการต่างๆ

กบว. ประกอบด้วย กรรมการจากส่วนราชการจำนวน 16 คน ได้แก่ ประธานกรรมการ คือ นายกรัฐมนตรี หรือผู้ที่นายกรัฐมนตรีมอบหมาย เป็นประธานกรรมการ มีหัวหน้ากองงานคณะกรรมการบริหารวิทยุกระจายเสียงและวิทยุโทรทัศน์ของกรมประชาสัมพันธ์ เป็นกรรมการและเลขานุการ ร่วมด้วย เจ้าหน้าที่ระดับสูงและผู้แทนจากหน่วยงานความมั่นคง ทั้งทหารและตำรวจโดยมีการตั้งอนุกรรมการ เพื่อตรวจพิจารณาเนื้อหาของรายการประเภทต่างๆ เช่น รายการทั่วไป ละคร ภาพยนตร์ และ โฆษณา รวมถึงมีอำนาจควบคุมการเซ็นเซอร์ด้วย

กบว. ยกเลิกในสมัยรัฐบาลอานันท์ ปันยารชุน ในช่วงพฤษภาทมิฬ พ.ศ. 2535 โดยมีการตั้งคณะกรรมการกิจการวิทยุกระจายเสียงและวิทยุโทรทัศน์แห่งชาติ หรือ กกช. ตามระเบียบสำนักนายกรัฐมนตรี ว่าด้วยการกำกับดูแลกิจการวิทยุกระจายเสียงและวิทยุโทรทัศน์ พ.ศ. 2535 ขึ้นมาแทน และยกเลิกการตรวจพิจารณาเนื้อหารายการ โดยให้คณะกรรมการของสถานีวิทยุและสถานีโทรทัศน์แต่ละแห่ง ตรวจพิจารณากันเอง

ผลงานเด่นของ กบว. เช่น การห้ามออกอากาศเพลงที่มีเนื้อหาไม่เหมาะสม หรือส่อเสียดทางการเมือง ของวงดนตรีเพื่อชีวิต คาราบาว หรือของแอ๊ด - ยืนยง โอภากุล ซึ่งเป็นหัวหน้าวง เป็นต้น

อ้างอิง
-------

1. ↑  สารบาญระเบียบสำนักนายกรัฐมนตรี (parliament.go.th)
2. ↑  เพื่อเห็นแก่ชาติ ได้โปรดเถอะ ให้เอกชนเป็นเจ้าของสถานี ทีวี-วิทยุเดี๋ยวนี้, นิตยสารผู้จัดการ(กรกฎาคม 2535)[*ลิงก์เสีย*]
3. ↑  การจัดตั้งองค์กรอิสระเพื่อคุ้มครองผู้บริโภคด้านสื่อ บทเรียนจากนานาประเทศ[*ลิงก์เสีย*]
4. ↑  "ระเบียบ ว่าด้วยวิทยุกระจายเสียงและวิทยุโทรทัศน์ พ.ศ. 2535". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-10-20.
ตลาดน้ำบางน้อย
**ตลาดน้ำบางน้อย** เป็นตลาดน้ำที่ตั้งอยู่ที่ปากคลองบางน้อยตรงจุดบรรจบกับแม่น้ำแม่กลอง หน้าวัดเกาะแก้ว ตำบลกระดังงา อำเภอบางคนที จังหวัดสมุทรสงคราม

ประวัติ
-------

ชุมชนบางน้อย ปรากฏหลักฐานเมื่อคราวที่พระบาทสมเด็จพระจุลจอมเกล้าเจ้าอยู่หัว เสด็จประพาสต้นหนแรก โดยสมเด็จฯ กรมพระยาดำรงราชานุภาพ ได้ทรงพระนิพนธ์ *จดหมายนายทรงอานุภาพ* ความว่า "…ประพาสคลองอัมพวาแล้ว จึงได้ออกเรือเลยไปพักเสวยเช้าที่วัดดาวดึงส์ เสร็จแล้วแจวต่อไปบางน้อยประพาสที่บ้านกำนันจัน แล้วกลับทางคลองแม่กลองมาถึงที่ประทับเวลา ๒ ทุ่ม…"

จนเมื่อราว 60 ปีก่อน (ข้อมูล พ.ศ. 2557) หมอเหลียง รังสิโรจน์ ได้ตั้งตลาดนัดที่มีประจำในข้างขึ้น แรม 3 ค่ำ 8 ค่ำ และ 13 ค่ำ ชุมชนบางน้อยมีสินค้าเช่น ร้านขายอุปกรณ์การเรียน ร้านขายหนังสือ ร้านทอง มีปั๊มน้ำมันสำหรับเติมเรือโดยสาร มีท่าเรือ และมีสินค้าการเกษตร เช่นน้ำมันมะพร้าวและน้ำตาล มีเรือหลายร้อยลำมาทำการค้าขายกันที่นี่ทั้งจากชาวสวนในละแวกนี้และชาวสวนจากสุพรรณบุรี นครปฐม กรุงเทพฯ ราชบุรี ปทุมธานี และรวมถึงอยุธยา แต่เมื่อเส้นทางถนนหนทางสะดวกขึ้นการค้าขาย ทำให้เส้นทางทางน้ำลดบทบาทความสำคัญลง รวมถึงตลาดน้ำบางน้อย เหลือแต่เพียงชุมชน

จนเมื่อ พ.ศ. 2551 เทศบาลตำบลบางคนทีได้พยายามรื้อฟื้นตลาดน้ำบางน้อยแต่ก็ไม่ประสบความสำเร็จเท่าที่ควร จนเมื่อชาวบ้านได้ร่วมกันก่อตั้งชมรมเรารักตลาดน้ำบางน้อย เริ่มมีการจัดการท่องเที่ยว มีการประชาสัมพันธ์ ทำให้ตลาดน้ำบางน้อยเริ่มเป็นที่รู้จัก จนเปิดตลาดน้ำบางน้อยอย่างเป็นทางการเมื่อวันที่ 28 มีนาคม พ.ศ. 2552

ปัจจุบันตลาดน้ำบางน้อยมีประจำวันเสาร์–อาทิตย์ และวันหยุดพิเศษ มีสินค้าจำหน่ายการเกษตรจากชาวสวนในพื้นที่ใกล้เคียง รวมทั้งอาหารคาว อาหารหวาน เช่น มะนาวดอง

อ้างอิง
-------

1. ↑  "ตำนานตลาดบางน้อย และค้นที่มาบ้านกำนันจันซึ่งรัชกาลที่ 5 เสด็จประพาสต้นหนแรก". ศิลปวัฒนธรรม.
2. ↑  "พิพิธภัณฑ์ตั้งเซียมฮะ (บ้านไหพันใบ)". ศูนย์มานุษยวิทยาสิรินธร (องค์การมหาชน).
3. ↑  ศุภชัย ไกรตะนะ. "แนวทางการท่องเที่ยวเชิงสร้างสรรค์โดยชุมชน กรณีศึกษาชุมชนบางน้อย อำเภอบางคนที จังหวัดสมุทรสงคราม" (PDF). มหาวิทยาลัยศิลปากร.
4. ↑  "วิถีชีวิตชาวคลอง(บางน้อย) สู่เส้นทางแผนธุรกิจ ท่องเที่ยวโดยชุมชน". สถาบันพัฒนาองค์กรชุมชน (องค์การมหาชน).
**"เนย"** เป็นซิงเกิลของวงดนตรีเพลย์กราวด์ สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพลย์กราวด์ ออกจำหน่ายในวันที่ 13 กันยายน พ.ศ. 2559 โดยเนื้อหาเพลงพูดถึงการเปรียบ "ความรัก" เหมือนดั่งก้อน "เนย" ช่วงแรกก็มั่นคงแข็งแรง แต่ถ้าวางทิ้งไว้ไม่นานก็อ่อนแรงและหลอมละลาย แต่ไม่ว่ายังไงเนยก็ยังคงความหวาน หอม มัน น่าลิ้มลองอยู่ดี

ในส่วนของดนตรี เน้นความดิบให้ความรู้สึกเหมือนเล่นสด ซึ่งเพลงนี้ได้ ฟุ้ง Better Weather มาช่วยเรียบเรียงกีตาร์ ส่วนทางด้านกลองได้ เนย์ พีระ วรวิทยาธร และ ป้อม บุญฤทธิ์ เลาหะวณิช มาช่วยดูแลในส่วนของการร้องและคอรัส

ส่วนมิวสิควิดีโอนี้เผยแพร่ครั้งแรกในวันที่ 13 กันยายน พ.ศ. 2559 โดยถ่ายทำกันที่ประเทศสิงคโปร์ มีกิมมิคเล็กๆคือสุนัข ซึ่งเป็นสัตว์ที่ไม่ปฏิเสธความสุข

การตอบรับ
---------

เพลง **เนย** ติดอันดับสูงสุด 91 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 8 ตุลาคม พ.ศ. 2559

ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอรเพลย์ | 91 |

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2019-02-15. สืบค้นเมื่อ 2016-12-22.
2. ↑  "เนย" เพลงใหม่ชื่อน่าชิมจาก "Playground"
3. ↑  เนย - Playground [Teaser]
4. ↑  "(Music Talk) วง Playground กับเรื่องเล่าของ 'เนย' ซิงเกิ้ลใหม่และบ้านหลังใหม่". คลังข้อมูลเก่าเก็บจากแหล่งเดิมเมื่อ 2016-09-28. สืบค้นเมื่อ 2016-12-20.
5. ↑  "94 เพลง ที่ถูกเปิดมากที่สุดบนหน้าปัดวิทยุในประเทศไทย EFM 94 Top Air Play ประจำวันที่ 8 ตุลาคม 2559". คลังข้อมูลเก่าเก็บจากแหล่งเดิมเมื่อ 2017-05-21. สืบค้นเมื่อ 2016-12-20.
ดูบทความหลักที่: มหาวิทยาลัยเฉลิมกาญจนา

**มหาวิทยาลัยเฉลิมกาญจนา เพชรบูรณ์** (อังกฤษ: Chalermkarnchana University Phetchabun) มีสถานะเป็น1ใน4ศูนย์การศึกษาของมหาวิทยาลัยเฉลิมกาญจนา

ประวัติ
-------

มหาวิทยาลัยเฉลิมกาญจนา ก่อตั้งขึ้นเมื่อวันที่ 7 กันยายน พ.ศ. 2547 ตั้งอยู่ที่ ตำบลโพธิ์ อำเภอเมืองศรีสะเกษ จังหวัดศรีสะเกษ ดำเนินการบริหารโดย ศาสตราจารย์ ดร.วิจิตร ศรีสอ้านเป็นนายกสภามหาวิทยาลัย ดร.สุชีราภรณ์ ธุวานนท์ เป็นผู้รับใบอนุญาต และอธิการบดี เปิดดำเนินการสอนตั้งแต่ปี พ.ศ. 2547 ในชื่อ **วิทยาลัยเฉลิมกาญจนา** จนถึงปัจจุบัน มีสถานที่ตั้งในภูมิภาค 4 จังหวัดได้แก่จังหวัดนครศรีธรรมราช จังหวัดสุรินทร์ จังหวัดบุรีรัมย์ และจังหวัดเพชรบูรณ์

สำหรับศูนย์เพชรบูรณ์ ก่อตั้งขึ้นเมื่อ พ.ศ. 2554 โดยมีดร.ดิเรก ถึงฝั่ง ผู้ว่าราการจังหวัดเพชรบูรณ์ในขณะนั้นมาเป็นประธานในพิธีเปิดวิทยาลัย โดยใช้ชื่อว่า **วิทยาลัยเฉลิมกาญจนาเพชรบูรณ์** ต่อมาเมื่อพ.ศ. 2557 วิทยาลัยเฉลิมกาญจนา ได้รับการยกฐานะขึ้นเป็น มหาวิทยาลัยเฉลิมกาญจนา วิทยาลัยเฉลิมกาญจนาเพชรบูรณ์ จึงยกฐานะขึ้นเป็น มหาวิทยาลัยเฉลิมกาญจนา เพชรบูรณ์

คณะและหลักสูตร
--------------

* หลักสูตรที่เปิดสอนในวิทยาเขตเพชรบูรณ์ได้แก่

คณะสาธารณสุขศาสตร์

หลักสูตรวิทยาศาสตรบัณฑิต
สาขาสาธารณสุขศาสตร์
คณะรัฐศาสตร์

หลักสูตรรัฐศาสตรบัณฑิต
สาขาการปกครองท้องถิ่น
คณะบริหารศาสตร์

หลักสูตรบริหารธุรกิจบัณฑิต
สาขาเทคโนโลยีสารสนเทศ
สาขาคอมพิวเตอร์ธุรกิจ
สาขาบัญชี

อ้างอิง
-------

1. ↑  "เกี่ยวกับมหาวิทยาลัย มหาวิทยาลัยเฉลิมกาญจนา". คลังข้อมูลเก่าเก็บจากแหล่งเดิมเมื่อ 2020-10-15. สืบค้นเมื่อ 2016-07-16.

แหล่งข้อมูลอื่น
---------------

* มหาวิทยาลัยเฉลิมกาญจนา

| * ด
* ค
* ก
หน่วยงานในมหาวิทยาลัยเฉลิมกาญจนา |
| --- |
| ศูนย์ | ศรีสะเกษ • นครศรีธรรมราช • สุรินทร์ • บุรีรัมย์ • เพชรบูรณ์ |  |
| คณะ | พยาบาลศาสตร์ • สาธารณสุขศาสตร์ • บริหารศาสตร์ • รัฐศาสตร์ • นิเทศศาสตร์ • นิติศาสตร์ • บัณฑิตวิทยาลัย |
| หมวดหมู่ • โครงการ • สถานีย่อย |

| * ด
* ค
* ก
สถาบันอุดมศึกษาในจังหวัดเพชรบูรณ์ |
| --- |
| มหาวิทยาลัยของรัฐ | ราชภัฏเพชรบูรณ์ • การกีฬาแห่งชาติ วิทยาเขตเพชรบูรณ์ |
| สถาบันอุดมศึกษาระบบเปิด | รามคำแหง สาขาวิทยบริการเฉลิมพระเกียรติ จังหวัดเพชรบูรณ์ |
| มหาวิทยาลัยเอกชน | เฉลิมกาญจนา วิทยาเขตเพชรบูรณ์ |
| วิทยาลัย | วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย |
| หมวดหมู่ • โครงการ • สถานีย่อย |
**คณะกรรมการนโยบายการเงินของธนาคารกลางสหรัฐ** (อังกฤษ: Federal Open Market Committee, ย่อ: FOMC) เป็นคณะกรรมการในระบบธนาคารกลางสหรัฐ (เฟด) มีหน้าที่ตามกฎหมายสหรัฐในการควบคุมดูแลการดำเนินการผ่านตลาดการเงิน (เช่น การซื้อขายหลักทรัพย์กระทรวงการคลังสหรัฐของเฟด) คณะกรรมการฯ นี้ตัดสินใจเรื่องสำคัญเกี่ยวกับอัตราดอกเบี้ยและการเติบโตของปริมาณเงินในสหรัฐ ภายใต้เนื้อหาของรัฐบัญญัติธนาคารกลางฉบับแรก ธนาคารในธนาคารกลางแต่ละแห่งมีอำนาจซื้อขายพันธบัตรตลาดเสรีและหนี้ระยะสั้นของรัฐบาลสหรัฐ ตั๋วแลกเงินที่รับรองโดยธนาคาร การโอนเงินระหว่างประเทศและตราสารหนี้ ดังนั้นธนาคารกลางแต่ละแห่งจึงมีการแข่งขันกันเองในตลาดเสรีในบางครั้ง รัฐบัญญัติการธนาคารปี 1933 ตั้ง FOMC ขึ้นอย่างเป็นทางการ

FOMC เป็นองค์กรกำหนดนโยบายการเงินแห่งชาติหลักของสหรัฐ คณะกรรมการฯ กำหนดนโยบายการเงินโดยกำหนดเป้าหมายระยะสั้นสำหรับการดำเนินการผ่านตลาดการเงิน ซึ่งปกติเป็นระดับเป้าหมายของอัตราดอกเบี้ยนโยบาย (หรืออัตราที่ธนาคารพาณิชย์เรียกจากธนาคารพาณิชย์ด้วยกันสำหรับเงินกู้ข้ามคืน)

FOMC ยังกำหนดการดำเนินการของระบบธนาคารกลางสหรัฐในตลาดแลกเปลี่ยนต่างประเทศ แต่การแทรกแซงในตลาดแลกเปลี่ยนต่างประเทศจะต้องประสานงานกับกระทรวงการคลังสหรัฐ ซึ่งมีความรับผิดชอบในการร่างนโยบายของสหรัฐเกี่ยวกับมูลค่าแลกเปลี่ยนของเงินดอลลาร์สหรัฐ

อ้างอิง
-------

1. ↑  "What is the FOMC and when does it meet?". Board of Governors of The Federal Reserve System. December 2015. สืบค้นเมื่อ February 23, 2016.
2. ↑  O'Sullivan, Arthur; Sheffrin, Steven M. (2003). *Economics: Principles in Action*. Upper Saddle River, NJ: Pearson Prentice Hall. p. 418. ISBN 0-13-063085-3.
3. ↑  *Money and Banking*. New York: American Institute of Banking. 1940. p. 440.
บริเวณหน้ามหาวิทยาลัย
**มหาวิทยาลัยเจมส์ คุก** (อังกฤษ: James Cook University - อักษรย่อ : JCU) มหาวิทยาลัยของรัฐบาล ตั้งอยู่ที่เมืองทาวน์สวิลล์ รัฐควีนส์แลนด์ ประเทศออสเตรเลีย จัดเป็นมหาวิทยาลัยชั้นนำแห่งหนึ่งของออสเตรเลีย ก่อตั้งขึ้นเมื่อวันที่ 20 เมษายน ปี ค.ศ. 1970 โดยชื่อของมหาวิทยาลัยได้มาจากกัปตันเจมส์ คุก นักสำรวจและนักเดินเรือชาวอังกฤษในช่วงศตวรรษที่ 18 ซึ่งเป็นบุคคลแรกที่ค้นพบทวีปออสเตรเลีย

มหาวิทยาลัยเจมส์ คุก ดำเนินการโดยกงสุล JCU ซึ่งก่อตั้งภายใต้พระราชบัญญัติมหาวิทยาลัยเจมส์ คุก ปี ค.ศ. 1997 เป็นมหาวิทยาลัยที่ประกอบด้วยหลายวิทยาเขต ซึ่งวิทยาเขตกลางอยู่ที่เมืองทาวน์สวิลล์ ตั้งอยู่ทางตอนเหนือของรัฐควีนส์แลนด์ และยังมีวิทยาเขตอื่นตั้งอยู่ที่บริสเบนและสิงคโปร์อีกด้วย

มหาวิทยาลัยเจมส์ คุก เป็นหนึ่งในมหาวิทยาลัยเพียง 17 แห่งในออสเตรเลียที่ถูกจัดอันดับอยู่ในมหาวิทยาลัยระดับโลกชั้นนำ 500 อันดับในปัจจุบัน

มีหลักสูตรมากมายสำหรับระดับปริญญาตรีและบัณฑิตวิทยาลัย ได้แก่ ศิลปศาสตร์ ธุรกิจ ศึกษาศาสตร์ วิศวกรรมศาสตร์ นิติศาสตร์ ศิลปศาสตร์เชิงสร้างสรรค์ แพทยศาสตร์และวิทยาศาสตร์สุขภาพ วิทยาศาสตร์ เทคโนโลยีสารสนเทศ และสังคมศาสตร์ แต่ละสาขาวิชามุ่งเน้นให้ผู้เรียนได้รับความรู้ที่จะสามารถนำไปใช้ในโลกปัจจุบันได้อย่างแท้จริง และยังส่งเสริมการทำงานระดับวิชาชีพจริง ๆ

แหล่งข้อมูลอื่น
---------------

* เว็บไซต์มหาวิทยาลัย
* แนะนำมหาวิทยาลัยเจมส์ คุก เก็บถาวร 2008-12-18 ที่ เวย์แบ็กแมชชีน
**ขุนรัตนาวุธ** เป็นผู้นำการรบในสงคราม 9 ทัพ สมรภูมิรบทุ่งลาดหญ้าที่ไม่มีชื่อปรากฏในพงศาวดารหรือบันทึกลายลักษณ์อักษร แต่ปรากฏในตำนานเรื่องเล่าสืบทอดกันมาเท่านั้น ตามตำนานเล่าขานกันว่าขุนรัตนาวุธเป็นชาวจังหวัดกาญจนบุรี เป็นผู้นำกองทัพทะลวงฟันเข้าร่วมรบเป็นกองทัพเสริมกับกองทัพหลวงของสมเด็จพระบวรราชเจ้ามหาสุรสิงหนาท ร่วมกับทัพมอญอาสาที่นำโดยพระยาเจ่ง กษัตริย์มอญ ทว่าต่อมาขุนรัตนาวุธถูกอุบายของพม่าหลอกให้ไม่ออกไปรบช่วยเหลือกับกองทัพอาสามอญ ทำให้กองทัพอาสามอญต้องแตกพ่ายไป ด้วยความแค้น ขุนรัตนาวุธได้วางแผนแบ่งกองกำลังทะลวงฟัน และการรบแบบกองโจร ตัดการลำเลียงเสบียงของไพร่พลพม่าและชะลอการมาถึงของทัพอื่น ๆ ซึ่งประสบความสำเร็จอย่างมาก ช่วยให้กำลังพลพม่ามีจำนวนลดลงอันส่งผลต่อชัยชนะของสยามในสงครามเก้าทัพ ในสมรภูมิทุ่งลาดหญ้า ขุนรัตนวุธต่อสู้อย่างเต็มกำลังจนกระทั่งถูกฟันมือขวาขาดกระเด็นไปพร้อมดาบ (บางตำนานเล่าว่าเป็น "แขนขวา") ล้มลงกลางสมรภูมิ หลังขุนรัตนาวุธฟื้นขึ้นมาในค่ายหลวง ท่านได้ใช้นิ้วชี้ของมือซ้ายมาป้ายเลือดจากแขนขวา แล้วเขียนลงบนผืนผ้าใบ (บ้างว่าเป็น "ผ้าปูที่นอน" หรือ "กระโจม") ในค่ายว่า

> "จงรักษาลาดหญ้าไว้ด้วยชีวิต"
> 
> 

ปัจจุบัน ขุนรัตนาวุธ เป็นที่เคารพสักการะของทหารและชาวจังหวัดกาญจนบุรี ท่านมีอนุสรณ์สถานเป็นรูปหล่อประดิษฐานอยู่ด้านหน้ากองพลทหารราบที่ 9 ค่ายสุรสีห์ ใกล้กับค่ายฝึกเขาชนไก่

อ้างอิง
-------

* 
*
**จิ้งจอกแร็กคูน** (อังกฤษ: raccoon dog) เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า *Nyctereutes procyonoides* อยู่ในวงศ์ Canidae อันเป็นวงศ์เดียวกับสุนัข จัดเป็นสิ่งมีชีวิตชนิดเดียวในสกุล *Nyctereutes* ที่ยังดำรงสายพันธุ์อยู่

ลักษณะและพฤติกรรม
-----------------

มีรูปร่างหน้าตาคล้ายแร็กคูนที่มีขนาดใหญ่ ขนตามลำตัวค่อนข้างยาว มีสีเทาเข้ม ลักษณะเด่นคือ มีสีดำคาดที่หน้าดูคล้ายหน้ากาก มีแถบสีน้ำตาลปนดำพาดจากไหล่ถึงขาหน้า ขนหางค่อนข้างยาวและฟูดูคล้ายหางของกระรอก บริเวณปลายหางมีสีดำ มีความยาวลำตัวและหัว 50-60 เซนติเมตร ความยาวหาง 18 เซนติเมตร น้ำหนัก 7.5 กิโลกรัม มีการกระจายพันธุ์กว้างขวาง โดยพบตั้งแต่ทวีปยุโรป, รัสเซีย, ภาคตะวันออกของจีน, ญี่ปุ่น และตอนเหนือของเวียดนาม โดยมักอาศัยอยู่ตามป่าที่มีแหล่งน้ำหรือบริเวณหุบเขา มีพฤติกรรมในการรวมฝูงเป็นครอบครัวแบบผัวเดียวเมียเดียว อาหารหลักได้แก่ ผลไม้, แมลง และสัตว์ฟันแทะขนาดเล็ก นก และไข่นก มักออกหากินในเวลากลางคืน และมีพฤติกรรมที่แปลก คือ ไม่ค่อยกระดิกหางเหมือนสัตว์ชนิดอื่น ๆ

ชนิดย่อย
--------

จิ้งจอกแร็กคูน มีชนิดย่อยทั้งหมด 6 ชนิด ได้แก่

* *N. p. koreensis* Mori, 1922 พบในเกาหลี

* *N. p. orestes* Thomas, 1923 พบในมณฑลยูนนาน

* *N. p. ussuriensis* Matschie, 1907 พบในตอนใต้ของไซบีเรีย

* *N. p. albus* Beard, 1904 พบในฮอกไกโด

* *N. p. viverrinus* Temminck, 1838 พบทั่วไปในญี่ปุ่น

* *N. p. procyonoides* (Gray, 1834) พบทั่วไปในทวีปเอเชีย

อ้างอิง
-------

1. ↑  Kauhala, K. & Saeki, M. (2008). *Nyctereutes procyonoides*. In: IUCN 2008. IUCN Red List of Threatened Species. Downloaded on 22 March 2009. Database entry includes justification for why this species is of least concern
2. 1 2 3  ชุติอร กาญวัฒนกิจ. *สัตว์เลี้ยงลูกด้วยนมในประเทศไทยและภูมิภาคอินโดจีน*. กรุงเทพฯ : กองทุนสัตว์ป่าโลก, 2543. 256 หน้า. หน้า 57-58. ISBN 974-87081-5-2

คอมมอนส์ มีภาพและสื่อเกี่ยวกับ:  
**จิ้งจอกแร็กคูน**

แหล่งข้อมูลอื่น
---------------

 ข้อมูลที่เกี่ยวข้องกับ Nyctereutes procyonoides ที่วิกิสปีชีส์
Italian professional volleyball player

**โมนีกา เด เจนนาโร** (อิตาลี: *Monica De Gennaro*) เกิดเมื่อวันที่ 8 เดือนมกราคม ค.ศ. 1987 เธอเป็นนักวอลเลย์บอลหญิงอาชีพชาวอิตาลี เล่นในตำแหน่งตัวรับอิสระ ปัจจุบันเล่นให้กับทีมอีโมโกวอลเลย์โกเนลยาโน และเป็นนักวอลเลย์บอลหญิงทีมชาติอิตาลี โดยเธอเข้าร่วมโอลิมปิกฤดูร้อน 2012, 2016 และ2020

อาชีพ
-----

เด เจนนาโร เธอเข้าร่วมกับทีมชาติอิตาลีในการ แข่งขันวอลเลย์บอลหญิงชิงแชมป์โลก 2014 ทีมจบลงด้วยอันดับที่ 4 ของการแข่งขัน หลังจากแพ้ 2–3 เซ็ต ให้กับทีมวอลเลย์บอลหญิงทีมชาติบราซิล ในการแข่งขันชิงเหรียญทองแดง เช่นเดียวกับการแข่งขันวอลเลย์บอลหญิงชิงแชมป์โลก 2018 ทีมชาติอิตาลีได้รับรางวัลรองแชมป์ของการแข่งขัน หลังจากแพ้ให้กับทีมชาติเซอร์เบีย 3-2 เซ็ต โดยเธอก็ได้รับเลือกให้เป็นตัวรับอิสระที่ดีที่สุดของการแข่งขันทั้ง 2 ครั้ง ทั้ง 2014 และ 2018

ในการแข่งขัน ซีอีวีวิมินส์แชมเปียนส์ลีก ร่วมกับทีมอีโมโกวอลเลย์โกเนลยาโน ซึ่งในฤดูกาล 2016-17 และฤดูกาล 2018-19 อีโมโกวอลเลย์ จบการแข่งขันด้วยการเป็นรองแชมป์ และในฤดูกาล 2020-21 ทีมได้รับรางวัลชนะเลิศของการแข่งขัน โดยเธอได้รับรางวัล ตัวรับอิสระยอดเยี่ยม ของการฤดูกาลแข่งขันที่กล่าวมาข้างต้นทั้ง 3 ครั้ง ของรายการซีอีวีวิมินส์แชมเปียนส์ลีก

ในการแข่งขันวอลเลย์บอลเวิลด์กรังด์ปรีซ์ 2017 ทีมวอลเลย์บอลหญิงทีมชาติอิตาลี จบอันดับ 2 ของการแข่งขันหลังพ่ายให้กับทีมชาติบราซิล 3-2 เซ็ต โดยเธอได้รับรางวัล ตัวรับอิสระยอดเยี่ยม ของการแข่งขันอีกด้วย

ในระดับสโมสร ในปี 2019 ทีมอีโมโกวอลเลย์โกเนลยาโน ได้เข้าร่วมแข่งขันวอลเลย์บอลหญิงชิงแชมป์สโมสรโลก 2019 ในประเทศจีน ทีมได้รับรางวัลชนะเลิศ หลังจากชนะทีมเอจซาจือบาซือ วีตรา ทีมจากประเทศตุรกี 3-1 เซ็ต ซึ่งเธอได้รับรางวัล ตัวรับอิสระยอดเยี่ยม ของการแข่งขันเช่นเดียวกัน

ในการแข่งขันวอลเลย์บอลหญิงชิงแชมป์ยุโรป 2021 ทีมชาติอิตาลี ชนะการแข่งขัน โดยชนะทีมชาติเซอร์เบีย 3-1 เซ็ต ในกรุงเบลเกรด ประเทศเซอร์เบีย และเธอก็ได้รับรางวัลบุคคลตัวรับอิสระยอดเยี่ยมอีกด้วย

รางวัล
------

* *2006–07 ลีกอิตาลี - "ผู้รับยอดเยี่ยม"*
* *2007-08 ซีอีวีแชลเลนจ์คัพ - "ผู้รับยอดเยี่ยม"*
* *2013 มงเทรอวอลลีย์แมสเตอส์ - "ผู้รับยอดเยี่ยม"*
* *2014 ชิงแชมป์โลก - "ตัวรับอิสระยอดเยี่ยม"*
* *2016–17 ซีอีวีวิมินส์แชมเปียนส์ลีก - "ตัวรับอิสระยอดเยี่ยม"*
* *2016–17 อีตาเลียนคัพ "ผู้เล่นทรงคุณค่า"*
* *2017 เวิลด์กรังด์ปรีซ์ - "ตัวรับอิสระยอดเยี่ยม"*
* *2018 ชิงแชมป์โลก - "ตัวรับอิสระยอดเยี่ยม"*
* *2018–19 ลีกอิตาลี - "ผู้เล่นทรงคุณค่า"*
* *2020–21 ซีอีวีวิมินส์แชมเปียนส์ลีก - "ตัวรับอิสระยอดเยี่ยม"*
* *2021 ชิงแชมป์ยุโรป - "ตัวรับอิสระยอดเยี่ยม"*
* *2021 ชิงแชมป์สโมสรโลก - "ตัวรับอิสระยอดเยี่ยม"*

อ้างอิง
-------

1. ↑  "USA win first World Championship title, China and Brazil complete the podium". Milan, Italy: FIVB. 2022-04-11. สืบค้นเมื่อ 2022-04-11.
2. ↑  "เสือดำขย้ำแชมป์! Imoco Volley Conegliano". สืบค้นเมื่อ 11 April 2022.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โมนีกา เด เจนนาโร**
\* Monica De Gennaro ที่อินสตาแกรม
ตลาดน้ำอโยธยา
**ตลาดน้ำอโยธยา** เป็นตลาดน้ำตั้งอยู่ที่ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา ตั้งอยู่ในบริเวณชุมชนอโยธยา นอกเกาะเมืองอยุธยา ที่เดียวกับปางช้างอโยธยาข้างวัดมเหยงคณ์ มีเนื้อที่ 60 ไร่ ถือเป็นตลาดน้ำที่ใหญ่ที่สุดในจังหวัดพระนครศรีอยุธยา ตลาดเปิดให้บริการอย่างเป็นทางการเมื่อวันที่ 2 พฤษภาคม พ.ศ. 2553 โดยเปิดทำการทุกวัน

ตลาดน้ำแบ่งเป็นพื้นที่ส่วนต่าง ๆ ประกอบด้วยร้านค้า 249 ร้าน เรือขายอาหาร 50 ลํา ตลาดนัดชุมชนวิถีไทยมากกว่า 40 ร้าน สินค้ากลุ่มหนึ่งตำบล หนึ่งผลิตภัณฑ์ มีการนำชื่ออำเภอทั้งหมดของจังหวัดพระนครศรีอยุธยามาตั้งเป็นอาคารสถานที่ เช่น ตลาดบางซ้ายเป็นตลาดเครื่องจักสาน ตลาดบางบาลเป็นตลาดขนมและของฝาก ตลาดบางปะหันเป็นตลาดที่ขึ้นชื่อของขนมโรตี ตลาดเสนาเป็นตลาดกุ้งสดและปลาเผา เป็นต้น มีกิจกรรมเช่นนั่งเรือชมตลาด แสดงละครอิงประวัติศาสตร์ ให้อาหารปลา ป้อนอาหารแพะและควาย เป็นต้น

อ้างอิง
-------

1. ↑  "สุดอั้น เปิดพิกัด 14 ตลาดน้ำ ใกล้กรุงเทพฯ พักผ่อน อิ่มอร่อย แบบไปเช้าเย็นกลับ". คมชัดลึก.
2. ↑  "ตลาดน้ำอโยธยา". การท่องเที่ยวแห่งประเทศไทย (ททท.).
3. ↑  กิติยา มโนธรรมรักษา. "การศึกษาแรงจูงใจและความพึงพอใจมีผลต่อพฤติกรรมของนักท่องเที่ยวชาวไทย กรณีศึกษา ตลาดน้ำอโยธยา จังหวัดพระนครศรีอยุธยา" (PDF). มหาวิทยาลัยกรุงเทพ. คลังข้อมูลเก่าเก็บจากแหล่งเดิม (PDF)เมื่อ 2018-10-24. สืบค้นเมื่อ 2022-07-25.
4. ↑  "ตลาดน้ำอโยธยา ช้อปและชิมกับตลาดน้ำย้อนยุคในสมัยอยุธยา". กะปุก.
**จิ้งเหลนจระเข้ตาแดง** หรือ **จิ้งเหลนจระเข้ตาส้ม** หรือ **จิ้งเหลนจระเข้ตาเหลือง** (อังกฤษ: Red-eyed crocodile skink, Red-eyed bush crocodile skink, Caque headed skink, Red หรือ Orange หรือ Yellow eye crocodile skink, Helmeted skink; ตัวย่อ: Trib) เป็นสัตว์เลื้อยคลานขนาดเล็กชนิดหนึ่ง มีชื่อวิทยาศาสตร์ว่า *Tribolonotus gracilis* อยู่ในวงศ์ Scincidae หรือจิ้งเหลน

มีผิวลำตัวเรียบลื่นเหมือนจิ้งเหลนทั่วไป แต่มีหนามแข็งคล้ายจระเข้ทั่วทั้งตัวจรดหาง หัวมีขนาดใหญ่ เป็นรูปทรงสามเหลี่ยม ลำตัวคล้ายทรงสี่เหลี่ยม มีสีน้ำตาลเข้มจนถึงสีดำ ดวงตามีขนาดกลมโต มีจุดเด่น คือ มีวงแหวนสีส้มหรือแดงรอบดวงตา บางตัวอาจเป็นสีน้ำตาลทอง ที่บริเวณใบหน้าและเท้า อันเป็นที่มาของชื่อเรียกในภาษาอังกฤษ มีความยาวเต็มที่ประมาณ 7-10 นิ้ว โดยเป็นส่วนหัวและลำตัวประมาณ 3 นิ้ว และส่วนหาง 2 นิ้วเท่านั้น 

ขยายพันธุ์ด้วยการวางไข่ซึ่งแตกต่างไปจากจิ้งเหลนชนิดอื่น ๆ ที่มักออกลูกเป็นตัว เมื่อแรกเกิดที่ฟักออกจากไข่จะมีขนาดราว 2 นิ้ว โตเต็มวัยเมื่อมีอายุประมาณ 6-8 เดือน ตั้งท้องนานประมาณ 20 วัน มีอายุยืนประมาณ 10-15 ปี

มีถิ่นกระจายพันธุ์อยู่ที่นิวกินี ในป่าดิบชื้น ที่มีความชื้นพอสมควร หากินตามพื้นดินไม่ค่อยขึ้นต้นไม้ โดยกินสัตว์ขนาดเล็ก เช่น จิ้งหรีด, ทาก, ลูกกบ, หนอน, ตั๊กแตน, ไส้เดือน, หนู หรือแมลงปีกแข็ง เป็นต้น

ปัจจุบัน นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลี้ยงแปลก ๆ หรือสัตว์เลื้อยคลาน เป็นสัตว์ที่เลี้ยงง่าย นิสัยไม่ดุร้าย ซึ่งนิยมเลี้ยงกันในตู้กระจก โดยจัดสภาพแวดล้อมให้คล้ายกับถิ่นที่อยู่ในธรรมชาติจริง ๆ

อ้างอิง
-------

1. ↑  อุราณี ทับทอง, *จิ้งเหลนจระเข้ สัตว์เลี้ยงตัวเล็กในป่าจำลอง* .วารสารเทคโนโลยีชาวบ้าน หน้า 82-83 ฉบับที่ 451 ปีที่ 21 (15 มี.ค. 2552, สำนักพิมพ์มติชน)

คอมมอนส์ มีภาพและสื่อเกี่ยวกับ:  
***Tribolonotus gracilis***

แหล่งข้อมูลอื่น
---------------

 ข้อมูลที่เกี่ยวข้องกับ Tribolonotus gracilis ที่วิกิสปีชีส์

* เว็บไซต์จิ้งเหลนจระเข้ (เยอรมัน)
ตลาดน้ำบางน้ำผึ้ง
บรรยากาศภายในตลาดน้ำบางน้ำผึ้ง
**ตลาดน้ำบางน้ำผึ้ง** เป็นตลาดน้ำตั้งอยู่ในบางกะเจ้า ตำบลบางน้ำผึ้ง อำเภอพระประแดง จังหวัดสมุทรปราการ เปิดวันเสาร์-อาทิตย์ และวันนักขัตฤกษ์ที่ติดกับวันเสาร์-อาทิตย์ เวลา 08.00–14.00 น.

ประวัติ
-------

ตลาดน้ำบางน้ำผึ้งเกิดขึ้นจากแนวคิดขององค์การบริหารส่วนตำบลบางน้ำผึ้งและประชาชนในท้องที่มีความเห็นพ้องต้องกันว่า ต้องการทำตลาดน้ำเพื่อจัดจำหน่ายผลผลิตทางการเกษตร จากความพยายามในการพัฒนาและแก้ไขปัญหาของชุมชนที่พบกับภาวะผลผลิตการเกษตรล้นตลาด ราคาตกต่ำ รายได้ลดลง ส่งผลให้เศรษฐกิจในชุมชนตกต่ำ สำเนาว์ รัศมิทัต นายกองค์การบริหารส่วนตำบลบางน้ำผึ้ง จึงมีแนวคิดในการจัดทำศูนย์จำหน่ายสินค้าเกษตร

เมื่อมีการนำแนวคิดนี้เข้าสู่ที่ประชุมประชาตำบล จากชาวบ้าน 11 หมู่บ้าน ก็ได้รับการตอบรับและขยายกรอบการดำเนินงานให้กว้างขึ้นเป็นลักษณะศูนย์จำหน่ายสินค้าของชุมชน ตลาดน้ำบางน้ำผึ้งจัดตั้งขึ้นเมื่อวันที่ 28 กุมภาพันธ์ พ.ศ. 2547 เปิดเป็นทางการเมื่อวันที่ 6 มีนาคม พ.ศ. 2547

พื้นที่
-------

ตลาดน้ำบางน้ำผึ้งประกอบด้วย 2 ส่วน คือ ตลาดน้ำและการท่องเที่ยวแบบเรือนแรม ตลาดน้ำจัดเป็นซุ้มยาวกว่า 2 กิโลเมตร ขนานไปกับคลองสายเล็ก ๆ ที่แตกแขนงมาจากแม่น้ำเจ้าพระยา

พื้นที่จำหน่ายสินค้าในตลาดน้ำบางน้ำผึ้งแบ่งออกเป็น 5 ส่วน ได้แก่ ร้านจำหน่ายสินค้าท้องถิ่น ร้านจำหน่ายสินค้าหนึ่งตำบลหนึ่งผลิตภัณฑ์หรือโอท็อป เรือจำหน่ายสินค้า ร้านจำหน่ายผลไม้ที่มาจากนอกพื้นที่ และร้านจำหน่ายต้นไม้ นอกจากนี้ยังมีกิจกรรมที่หลากหลายทั้งเรือนแรมขี่จักรยานชมธรรมชาติของชุมชน ล่องเรือชมหิ่งห้อย ดนตรีและศิลปะในสวน พายเรือในคลอง การนวดแผนไทย การทำขนมไทย และแหล่งเรียนรู้วิสาหกิจชุมชน การจำหน่ายสินค้าและกิจกรรมที่จัดทำขึ้นล้วนสะท้อนให้เห็นภูมิปัญญา วิถีชีวิตของท้องถิ่นและธรรมชาติ รวมถึงงานเทศกาลประเพณีต่าง ๆ ก็มีจัดขึ้นที่บริเวณตลาดน้ำบางน้ำผึ้ง

ตลาดน้ำจำหน่ายผลิตภัณฑ์และอาหารที่มีชื่อเสียงของชุมชน เช่น แกงบอน ขนมครกหอยทอด ม้าฮ่อ ฝอยเงินทำจากไข่ขาว ผลผลิตของชาวบ้าน เช่น มะม่วง มะพร้าวอ่อน ชมพู่มะเหมี่ยว ไปจนถึงสินค้าโอท็อปจากทั่วสมุทรปราการทั้งอาหารทะเลแปรรูปจนถึงพืชสวนที่นำมาประดิษฐ์เป็นของแต่งบ้าน

การเดินทาง
----------

การเดินทางไปตลาดน้ำบางน้ำผึ้ง ทางรถสาธารณะมีรถยนต์สี่ล้อเล็กรับจ้าง (รถกะป๊อ) จากที่ว่าการอำเภอพระประแดง มายังตลาดน้ำบางน้ำผึ้ง (ขากลับมีต้นสายอยู่ที่วัดบางน้ำผึ้งใน) หากเดินทางข้ามฝั่งแม่น้ำเจ้าพระยามาจากท่าเรือวัดบางนานอก ข้ามฝากมายังวัดบางน้ำผึ้งนอก ต่อด้วยจักรยานยนต์รับจ้างมายังตลาดบางน้ำผึ้ง ส่วนเส้นทางรถส่วนตัวมายังตลาดบางน้ำผึ้งจากทางถนนเพชรหึงษ์ซึ่งเป็นถนนเส้นหลักในบางกะเจ้า ให้เลี้ยวตรงทางเข้าวัดบางน้ำผึ้งใน

อ้างอิง
-------

1. ↑  จริยาวัฒน์ โลหะพูนตระกูล. "การพัฒนาและแก้ไขปัญหาชุมชน ด้วยการจัดการพัฒนา แหล่งท่องเที่ยวโดยชุมชน กรณีศึกษาตลาดน้ำบางน้ำผึ้ง อ.พระประแดง จ.สมุทรปราการ" (PDF). วารสาร มฉก.วิชาการ.
2. ↑  "ตลาดน้ำบางน้ำผึ้ง" (PDF). มหาวิทยาลัยราชภัฏธนบุรี.
3. ↑  "ชุมชนบางน้ำผึ้ง". สำนักงานการท่องเที่ยวและกีฬา จังหวัดสมุทรปราการ.
4. ↑  "ตลาดบางน้ำผึ้งกลับมาเปิดอีกครั้ง วางมาตรการป้องกันโควิดเข้ม". ผู้จัดการออนไลน์.
5. ↑  "ตลาดน้ำบางน้ำผึ้ง". มิวเซียมไทยแลนด์.

คอมมอนส์ มีภาพและสื่อเกี่ยวกับ:  
**ตลาดน้ำบางน้ำผึ้ง**
Air Wolf จิ้งจอกสายฟ้า

บทความนี้เกี่ยวกับthe television series สำหรับthe featured helicopter ดูที่ Airwolf (helicopter) สำหรับthe 3D printer company ดูที่ Airwolf 3D

**จิ้งจอกสายฟ้า** (Airwolf)  เป็นภาพยนตร์ซีรีส์โทรทัศน์ของอเมริกาที่ออกอากาศฉายตั้งแต่ปี 1984 จนถึงปี 1987 เป็นเรื่องราวเกี่ยวกับโครงการพัฒนาสร้างเฮลิคอปเตอร์ทางทหารด้วยเทคโนโลยีชั้นสูงของรัฐบาลสหรัฐอเมริกา, ภายใต้รหัสชื่อ Airwolf, และเหล่าบรรดาทีมนักบินลูกเรือที่พวกเขาได้ทำการปฏิบัติภารกิจต่าง ๆ ที่เกี่ยวข้องกับการจารกรรมทางการทหารเป็นจำนวนมากมายที่มีรูปแบบที่กำลังอยู่ในช่วงของสงครามเย็นขณะนั้น

เป็นผลงานการแสดงที่ถูกสร้างขึ้นโดย โดนัลด์ พี. เบลลิซาริโอ (Donald P. Bellisario) นำโดยสามดาราชั้นนำแห่งปี ได้แก่ แจน ไมเคิล วินเซนต์ (Jan-Michael Vincent), เออเนสท์ บอร์กไนน์ (Ernest Borgnine), และ อเล็กซ์ คอร์ด (Alex Cord)

เป็นซีรีส์ฝรั่งที่โด่งดังในบ้านเราอีกเรื่องหนึ่ง โดยได้เคยนำมาออกอากาศฉายในทีวีบ้านเราโดยสถานีโทรทัศน์ไทยทีวีสีช่อง 3 โดยทีมนักพากษ์เสียงเป็นภาษาไทยในชื่อว่า "อินทรี" แอร์วูลฟ์ ( Airwolf ) หรือที่สมัยฉายทางช่อง 3 ตั้งชื่อว่า "จิ้งจอกสายฟ้า "คือ เฮลิคอปเตอร์ผสมผสานกับเครื่องบินเจ็ท โดยมีรูปแบบมาจาก ปลาโลมา นอกเหนือจากความเร็วสูงแล้ว ติดอาวุธสารพัดไม่ว่าจะเป็น ปืนกล หรือ จรวดมิซายส์ ว่ากันว่า แอร์วูลฟ์ เพียงลำเดียว สามารถถล่มเมืองทั้งเมืองให้ย่อยยับได้ในชั่วพริบตา

ดูเพิ่ม
-------

* Blue Thunder
* *Blue Thunder* (film)
* *Blue Thunder* (TV series)
* *Knight Rider*
* *Street Hawk*
* *The Highwayman*

อ้างอิง
-------

1. ↑
2. ↑
3. ↑
4. ↑

* วิดีโอเอ็มวีเพลงไตเติ้ลเปิดตัว "จิ้งจอกสายฟ้า"
* 
*

แหล่งข้อมูลอื่น
---------------

* *Airwolf* ที่อินเทอร์เน็ตมูวีเดตาเบส — television movie pilot (1984)
	+ *"Airwolf"* ที่อินเทอร์เน็ตมูวีเดตาเบส — seasons 1–3 (1984–86)
	+ *"Airwolf"* ที่อินเทอร์เน็ตมูวีเดตาเบส — seasons 4 (1987)
* Airwolf: The Website เก็บถาวร 2019-09-23 ที่ เวย์แบ็กแมชชีน
* –*Airwolf* ที่ทีวีดอตคอม
* Wired article on Airwolf replica for sale, blog.wired.com
* Airwolf on RotaryAction.com เก็บถาวร 2014-09-23 ที่ เวย์แบ็กแมชชีน

แม่แบบ:Donald P. Bellisario
แม่แบบ:USANetwork Shows
**มินะโมะโตะ โนะ อะริโกะ** (ญี่ปุ่น: 源在子; โรมาจิ: *Minamoto no Ariko* , 1171 – 15 สิงหาคม 1257) หรือ **มินะโมะโตะ โนะ ไซชิ** (โรมาจิ: Minamoto no Zaishi) เมื่อออกบวชได้ฉายาทางธรรม **โชเมมง-อิง** (ญี่ปุ่น: Shōmeimon-in) พระสนมใน จักรพรรดิแห่งญี่ปุ่น โดยเป็นพระสนมใน จักรพรรดิโกะ-โทะบะ จักรพรรดิองค์ที่ 82 และเป็นพระราชมารดาของ จักรพรรดิสึชิมิกะโดะ จักรพรรดิองค์ที่ 83

ประวัติ
-------

พระสนมอะริโกะเกิดเมื่อ ค.ศ. 1171 เป็นบุตรสาวของนักบวชนาม **โนเอ็ง** (โรมาจิ: Nōen) ต่อมาได้ยกให้เป็นบุตรบุญธรรมของ ไนไดจิง ฟุจิวะระ โนะ มิชิชิกะ ต่อมาได้เข้าถวายตัวเป็นพระสนมในจักรพรรดิโกะ-โทะบะเมื่อประมาณ ค.ศ. 1195 และได้มีพระประสูติกาลพระราชโอรสพระองค์เดียวคือ **เจ้าชายโทะเมะฮิโตะ** (โรมาจิ: Tomehito-shinnō) เมื่อวันที่ 6 มกราคม ค.ศ. 1196

ใน ค.ศ. 1198 จักรพรรดิโกะ-โทะบะสละราชบัลลังก์ให้กับเจ้าชายโทะเมะฮิโตะพระราชโอรสองค์ใหญ่พระชนมายุเพียง 2 พรรษาขึ้นสืบราชบัลลังก์เป็นจักรพรรดิสึชิมิกะโดะองค์จักรพรรดิจึงสถาปนาพระราชมารดาคือพระสนมอะริโกะให้มีสถานะเทียบเท่า **พระราชชนนีพันปีหลวง** (โรมาจิ: Kōtaigō)

หลังจาก สงครามปีโจคิว เมื่อ ค.ศ. 1221 จักรพรรดินีอะริโกะ พระราชชนนีได้ออกบวชเป็นแม่ชีมีฉายาทางธรรมว่า **โชเมมง-อิง** กระทั่งถึงแก่กรรมเมื่อวันที่ 15 สิงหาคม ค.ศ. 1257 ในรัชสมัย จักรพรรดิโกะ-ฟุกะกุซะ

อ้างอิง
-------

แหล่งข้อมูลอื่น
---------------
**การสังหารหมู่พอร์ตอาร์เทอร์** เกิดขึ้นระหว่างสงครามจีน-ญี่ปุ่นครั้งที่หนึ่ง เริ่มตั้งแต่วันที่ 21 พฤศจิกายน ค.ศ. 1894 และลากยาวไปสองหรือสามวัน เมื่อส่วนหน้าของกองพลที่หนึ่งแห่งกองทัพญี่ปุ่นที่สอง ภายใต้บังคับบัญชาของพลเอกตาเดียว ยามาจิ โมโตฮารุ (ค.ศ. 1841-1897) สังหารทหารช่างและพลเรือนชาวจีนไประหว่าง 1,000 ถึง 20,000 คน เหลือผู้รอดชีวิตไว้เพียง 36 คนเพื่อฝังศพ ในนครชายฝั่งพอร์ตอาร์เทอร์ของจีน (ปัจจุบันคือ ลวีชุนโกว) อย่างไรก็ดี มีการสงสัยตัวเลขประเมินผู้เสียชีวิตที่สูง เพราะบันทึกร่วมสมัยของสงครามประเมินตัวเลขประชากรทั้งหมดของพอร์ตอาร์เทอร์ไว้ที่ 6,000 คน (หรือ 13,000 คน หากรวมทหารประจำนคร)  รายงานภายหลังประเมินว่า 18,000 คนจากทั้งสองฝ่ายเข้าต่อสู้กัน โดยชาวจีนเสียชีวิต 1,500 คน

เหตุการณ์
---------

บันทึกของพยานคนหนึ่งบรรยายเหตุการณ์ว่า ไม่เลือกหน้าและป่าเถื่อนโดยสิ้นเชิง บันทึกรายงานว่า ชาย หญิง เด็ก และทารกถูกฆ่าด้วยวิธีซึ่ง ตามผู้เขียนแล้ว น่าสะพรึงกลัวเกินกว่าจะอธิบายได้ ทั้งหมดขณะนอนราบลงกับพื้นและร้องขอความเมตตา ผู้เขียนอธิบายห้องซึ่งเลือดนองปกคลุมพื้นทั้งสิ้น ศพถูกตัดศีรษะและคว้านท้อง ทารกถูกเสียบและถูกทิ้งให้ห้อยบนกำแพงและโต๊ะกั้น หัวถูกวางไว้บนเสาและหิ้ง และการแสดงความเลวทรามอันน่าสยดสยองอื่น ๆ บันทึกยังได้อธิบายต่อไปถึงที่ซึ่งพลเรือนถูกบังคับให้เข้าไปในบ่อน้ำลึกและถูกยิงไม่เลือก ผู้ที่พยายามหลบหนีถูกแทงด้วยดาบปลายปืนขณะที่พวกเขาพยายามปีนหนีออกมา ทั้งหมดนี้ขณะที่ทหารญี่ปุ่นหัวเราะและสนุกสนานกับการฆ่า ตามบันทึกผู้เขียน

อ้างอิง
-------

1. ↑  p.330 Villiers, Frederic. *The Truth About Port Arthur* Cornell University Online Scans
2. ↑  Northrop, Henry Davenport. Flowery Kingdom and The Land of Mikado or China, Japan and Corea: Graphic Account of the War between China and Japan-Its Causes, Land and Naval Battles (1894)
3. ↑  Everett, Marshall. Exciting Experiences in the Japanese-Russian War. (1904).
4. ↑  James Allen (1898). *Under the dragon flag: My experiences in the Chino-Japanese war*. Frederick A. Stokes Company. pp. 76–99. สืบค้นเมื่อ 9 August 2011.
**นาถูราม โคทเส** (มราฐี: नथूराम विनायक गोडसे, 19 พฤษภาคม ค.ศ. 1910 - 15 พฤศจิกายน ค.ศ. 1949) เป็นชาวนครปูเน (Pune) ประเทศอินเดีย เป็นนักเคลื่อนไหวและนักหนังสือพิมพ์ชาวฮินดูทวา (Hindutva) ผู้เป็นมือลอบสังหารมหาตมา คานธี ร่วมกับผู้ร่วมก่อการอื่นอีกเจ็ดคน

การลอบสังหาร
------------

มูลเหตุของการลอบสังหารนั้นเกิดจากสิ่งที่โคทเสเห็นว่าเป็นการก่อวินาศกรรมซ้ำซากของคานธีต่อผลประโยชน์ของชาวฮินดู โดยใช้ยุทธวิธีการแบล็กเมล์ "อดอาหารจนเสียชีวิต" ต่อหลายประเด็นปัญหา ในมุมมองของโคทเส คานธียกผลประโยชน์ให้แก่มุสลิมในหลายวิถีทางซึ่งดูอยุติธรรมและต่อต้านชาตินิยม เขากล่าวโทษคานธีสำหรับการแบ่งประเทศอินเดีย ซึ่งทำให้มีผู้เสียชีวิตหลายแสนคนในความไม่สงบทางศาสนาที่ปะทุขึ้น

โคทเสเข้าหาคานธีเมื่อวันที่ 30 มกราคม ค.ศ. 1948 เขายิงคานธีเข้าที่หน้าอกสามนัดในระยะเผาขนด้วยปืนพกกึ่งอัตโนมัติ คานธีเสียชีวิตเกือบจะในทันที หลังจากยิงไปแล้ว โคทเสมิได้พยายามหลบหนีหรือขู่คนอื่นอีก เขาถูกโจมรุมตีและตรึงติดกับพื้นโดยฝูงชนรอบตัวเขา จากนั้นเจ้าหน้าที่ตำรวจกลุ่มเล็กก็มาถึงในไม่กี่นาทีให้หลัง

หลังการลอบสังหารมหาตมา คานธี เขาถูกนำตัวไปไต่สวนเริ่มตั้งแต่วันที่ 27 พฤษภาคม ค.ศ. 1948 ที่ปีเตอร์ฮอฟฟ์ ศิมลา (Peterhoff, Shimla) อันเป็นที่ตั้งของศาลสูงรัฐปัญจาบ

วันที่ 8 พฤศจิกายน ค.ศ. 1949 โคทเสถูกตัดสินประหารชีวิต เขาถูกแขวนคอที่เรือนจำอัมบาลาเมื่อวันที่ 15 พฤศจิกายน ค.ศ. 1949 ร่วมกับผู้สมคบคิดอีกคนหนึ่ง

อ้างอิง
-------

1. ↑  *The Times (London), pg. 3*. 16 November 1949. `{{cite news}}`: `|title=` ไม่มีหรือว่างเปล่า (help)

แหล่งข้อมูลอื่น
---------------

* สุนทรพจน์สุดท้ายของโคทเสต่อศาล
* นาถูราม โคทเสกับลัทธิคานธี เก็บถาวร 2008-05-13 ที่ เวย์แบ็กแมชชีน พร้อมบทสัมภาษณ์และลิงก์
**จิ้งหรีดทองแดงลาย** หรือ **จิ้งหรีดขาว** หรือ **แมงสะดิ้ง** ในภาษาอีสาน (อังกฤษ: House cricket; ชื่อวิทยาศาสตร์: *Acheta domestica*) เป็นแมลงชนิดหนึ่ง จำพวกจิ้งหรีด (Gryllidae)

เป็นจิ้งหรีดขนาดเล็ก มีลำตัวสีน้ำตาล ลักษณะคล้ายกับจิ้งหรีดทองแดง (*Gryllus testaceus*) แต่มีขนาดเล็กกว่า ตัวเมียมีปีกคู่หน้าสั้นครึ่งลำตัว ไม่ชอบบิน เคลื่อนไหวไม่รวดเร็วเท่าจิ้งหรีดชนิดอื่น ๆ โดยทั่ว ๆ ไปลำตัวกว้างประมาณ 0.5 เซนติเมตร ยาว 2.05 เซนติเมตร น้ำหนักประมาณ 0.53 กรัม หรือประมาณ 1,890 – 2,235 ตัว ต่อ 1 กิโลกรัม

มีการแพร่กระจายพันธุ์ตั้งแต่ยุโรป, เอเชียตะวันตกเฉียงใต้จนถึงเอเชียตะวันออกเฉียงใต้และเอเชียตะวันออก โดยดั้งเดิมเป็นสัตว์ท้องถิ่นของเอเชียตะวันออกเฉียงใต้ แต่ไปแพร่กระจายพันธุ์ที่ยุโรปตั้งแต่ศตวรรษที่ 18 ด้วยการติดไปกับกระถางต้นไม้ในเรือสำเภาขนส่งสินค้า จากนั้นก็ได้แพร่ขยายพันธุ์ไปยังอเมริกาเหนือ

เป็นจิ้งหรีดอีกชนิดหนึ่ง ที่นิยมเลี้ยงเป็นสัตว์เลี้ยง และเป็นชนิดที่มีการเลี้ยงเป็นสัตว์เศรษฐกิจมากที่สุด เพราะจิ้งหรีดทองแดงลาย เป็นจิ้งหรีดที่มีขนาดเล็ก ให้ไข่เยอะ จึงมีความมันกว่าจิ้งหรีดชนิดอื่นเมื่อรับประทาน

อ้างอิง
-------

1. 1 2  "Foodwork". ไทยพีบีเอส. 25 May 2014. คลังข้อมูลเก่าเก็บจากแหล่งเดิมเมื่อ 2014-08-15. สืบค้นเมื่อ 25 May 2014.
2. ↑  หน้า 22 เกษตร, *สะดิ้ง*. "เรื่องน่ารู้". **เดลินิวส์**ฉบับที่ 24,016: วันพุธที่ 15 กรกฎาคม พ.ศ. 2558 แรม 15 ค่ำ เดือน 8 ปีมะแม
3. ↑  "การเลี้ยงจิ้งหรีดพันธ์ทองแดงลาย" (PDF). คลังข้อมูลเก่าเก็บจากแหล่งเดิม (PDF)เมื่อ 2014-06-02. สืบค้นเมื่อ 2012-06-24.
4. ↑  common name: house cricket (อังกฤษ)

คอมมอนส์ มีภาพและสื่อเกี่ยวกับ:  
***Acheta domestica***

แหล่งข้อมูลอื่น
---------------

 ข้อมูลที่เกี่ยวข้องกับ Acheta domestica ที่วิกิสปีชีส์
โถงทางเข้ามหาวิทยาลัยคาร์ลสตาด
อาคารหอสมุดมหาวิทยาลัย
**มหาวิทยาลัยคาร์ลสตาด** เป็นมหาวิทยาลัยของรัฐ ตั้งอยู่ที่โครโนพาร์คเกน เมืองคาร์ลสตาด มณฑลแวร์มลันด์ ประเทศสวีเดน เริ่มจากการก่อตั้งเป็นวิทยาลัยในปี คศ. 1977 โดยเป็นสาขาและอยู่ภายใต้การกำกับดูแลของมหาวิทยาลัยโกเธนเบิร์ก ปี 1999 ได้รับการยกฐานะเป็นมหาวิทยาลัยคาร์ลสตาด โดยรัฐบาลสวีเดน

ปัจจุบ้น มหาวิทยาลัยคาร์ลสตาด เปิดสอนใน 5 คณะ 50 หลักสูตร หลักสูตรเพิ่มเติมหลังปริญญาบัณฑิต 20 หลักสูตร รวมกว่า 800 รายวิชาครอบคลุมทั้งสาขาวิชา มนุษยศาสตร์, สังคมศาสตร์, เทคโนโลยี, การศึกษา, วิทยาศาตร์สุขภาพ และ ศิลปะ มีนักศึกษาเต็มหลักสูตรประมาณ 12,500 คน อาจารย์และเจ้าหน้าที่กว่า 1200 คน มีสำนักพิมพ์ของมหาวิทยาลัยคือ คาร์ลสตาด ยูนิเวอร์ซิตี้ เพรส (Karlstad University Press)

ศูนย์วิจัยด้านการบริการ (Service Reseach Center) แห่งมหาวิทยาลัยคาร์ลสตาด เป็นหนึ่งในมหาวิทยาลัยผู้นำในโลกด้านศูนย์วิจัยที่มุ่งเน้นทางด้านการบริการจัดการ และการสร้างมูลค่าจากการบริการ

เดือนมีนาคม คศ.2009 คณะเศรษฐศาสตร์ เทคโนโลยีสารสนเทศและการสื่อสาร ได้ก่อตั้ง Karlstad Business School เปิดสอนเกี่ยวกับหลักสูตรทั้งหมดที่เกี่ยวข้องกับการบริหารธุรกิจ

การคมนาคม
---------

โดยรถบัสโดยสารประมาณ 15 เที่ยว ต่อชั่วโมง จากจตุรัสกลางเมืองไปมหาวิทยาลัย ในช่วงเวลากลางวัน

คณะและหน่วยงาน
--------------

* คณะเศรษฐศาสตร์
	+ วิทยาศาสตร์เพื่อชีวิต
	+ วิทยาศาสตร์คอมพิวเตอร์
	+ บริหารธุรกิจ
	+ ระบบสารสนเทศ และ การจัดการโครงการ
	+ สื่อและการสื่อสาร
	+ เศรษฐศาตร์
	+ จิตวิทยา
	+ นิติศาสตร์
	+ สถิติ

* คณะวิทยาศาสตร์และเทคโนโลยี
	+ วิทยาศาสตร์ชีวการแพทย์
	+ เทคนิคการแพทย์ (Biomedical Laboratory science)
	+ วิศวกรรมก่อสร้าง
	+ ฟิสิกส์
	+ เคมี
	+ วิศวกรรมเคมี
	+ วิศวกรรมเครื่องกล
	+ วิศวกรรมโลหะการ
	+ วิศวกรรมไฟฟ้า
	+ คณิตศาสตร์
	+ สิ่งแวดล้อมและระบบพลังงาร
	+ วิทยาศาสตร์ภูมิศาสตร์

* คณะสังคมและวิทยาศาสตร์เพื่อชีวิต
	+ ชีววิทยา
	+ สาธารณสุขศาสตร์
	+ ธรณีวิทยา
	+ ประวัติศาสตร์
	+ การบริหารสาธารณสุข
	+ วิทยาศาสตร์การกีฬา

* ภูมิศาสตร์มนุษย์
	+ วิทยาศาสตร์สิ่งแวดล้อม
	+ พยาบาลศาสตร์
	+ ทันตภิบาล
	+ สังคมสงเคราะห์
	+ สังคมวิทยา
	+ รัฐศาสตร์
	+ การท่องเที่ยว

* คณะศิลปศาสตร์และการศึกษา
	+ ภาษาอังกฤษ
	+ ภาษาฝรั่งเศส
	+ ภาษาสเปน
	+ ภาษาสวีเดน
	+ ภาษาเยอรมัน
	+ ภาพยนตร์ศึกษา
	+ เพศศาสตร์ศึกษา
	+ ประวัติศาสตร์ความคิด
	+ ศิลปภาพวาด
	+ วรรณกรรมเปรียบเทียบ
	+ ดนตรี
	+ ดนตรีบำบัด
	+ ครุศาสตร์
	+ ศาสนศึกษาและเทววิทยา
	+ การศึกษาพิเศษ
	+ ภาษาและวรรณกรรมสวีเดน
	+ การศึกษาภาษาสวีเดนเป็นภาษาที่สอง

อ้างอิง
-------
ทางเข้าสู่มหาวิทยาลัยที่คาเปลลาทาวเวอร์ (เดิมคือ 225 เซาธ์ซิกธ์) ในมินนีแอโพลิส
**มหาวิทยาลัยคาเปลลา** (อังกฤษ: Capella University) เป็นมหาวิทยาลัยแสวงผลกำไรซึ่งตั้งอยู่ที่มินนีแอโพลิส รัฐมินนิโซตา ที่ให้การศึกษาออนไลน์เป็นส่วนมาก โรงเรียนแห่งนี้มีเจ้าของเป็นบริษัทคาเปลลาเอดูเคชันคอมพานีที่มีการซื้อขายหุ้นในตลาดหลักทรัพย์ มหาวิทยาลัยคาเปลลามีหลักสูตรในระดับปริญญาตรี, ปริญญาโท (วิทยาศาสตรมหาบัณฑิต และบริหารธุรกิจมหาบัณฑิต) และปริญญาเอก (ปรัชญาดุษฎีบัณฑิต, ดุษฎีบัณฑิตจิตวิทยา และบริหารธุรกิจดุษฎีบัณฑิต) ด้านธุรกิจ, เทคโนโลยีสารสนเทศ, การศึกษา, จิตวิทยา, สาธารณสุข, ความปลอดภัยสาธารณะ และบริการประชาชน

ภายในขอบเขตเหล่านั้น มหาวิทยาลัยคาเปลลามีสาขาบัณฑิตและความชำนาญเฉพาะทาง 145 สาขา รวมถึงหลักสูตรประกาศนียบัตร 22 หลักสูตร กับกว่า 1,690 หลักสูตรออนไลน์ มีนักเรียนลงทะเบียนเรียนกว่า 36,000 คนจากทั้ง 50 รัฐ กับประเทศอื่นอีก 61 ประเทศ คิดเป็น 31 เปอร์เซ็นต์ที่เข้าเรียนในหลักสูตรระดับปริญญาเอก, 42 เปอร์เซ็นต์เข้าเรียนในระดับปริญญาโท และ 25 เปอร์เซ็นต์เข้าเรียนในระดับปริญญาตรี คณาจารย์ 1,523 ท่านมี 86 เปอร์เซ็นต์ที่มีคุณวุฒิในระดับปริญญาเอก โดยคณาจารย์ของมหาวิทยาลัยอาศัยอยู่ใน 48 รัฐ กับอีก 8 ประเทศ

อ้างอิง
-------

1. ↑  Capella University. "University Mission & Leadership". คลังข้อมูลเก่าเก็บจากแหล่งเดิมเมื่อ 2010-02-13. สืบค้นเมื่อ March 31, 2010.
2. 1 2 3 4  "Media Fact Sheet" (PDF). Capella University. 2013. สืบค้นเมื่อ June 22, 2013.

แหล่งข้อมูลอื่น
---------------

* มหาวิทยาลัยคาเปลลา ที่เฟซบุ๊ก
* เว็บไซต์ทางการ

พิกัดภูมิศาสตร์: 44°58′35″N 93°16′07″W﻿ / ﻿44.976275°N 93.268583°W﻿ / 44.976275; -93.268583
***เลโซโทซอรัส*** (อังกฤษ: Lesothosaurus) คือ ไดโนเสาร์กลุ่มออร์นิทิสเกีย เป็นสัตว์กินพืชขนาดเล็ก โดยมันมีขนาดไม่ใหญ่มากเมื่อเปรียบกับกลุ่มของมัน **เลโซโทซอรัส**เป็นไดโนเสาร์ที่อาศัยอยู่ในช่วงต้นยุคจูแรสซิกในเขตประเทศแอฟริกาใต้และราชอาณาจักรเลโซโท มันถูกค้นพบและตั้งชื่อโดย **Peter Galton** (*ปีเตอร์ แกลตัน*) เมื่อปี ค.ศ. 1978 ชื่อของมันนั้นหมายถึง "**กิ้งก่าจากเลโซโท"** สกุลของมันนั้นมีเพียงแค่สปีชีส์เดียวคือ **"*Lesothosaurus* diagnosticus"** (*เลโซโทซอรัส ดีอักนอสติคัส*) 

**เลโซโทซอรัส**เป็นหนึ่งในออร์นิทิสเกียยุคแรกเริ่มที่เป็นที่รู้จักกันมากที่สุดในหมู่นักบรรพชีวินวิทยาและกลุ่ม**คนรักไดโนเสาร์** แต่สำหรับคนอื่นๆจะไม่ค่อยเป็นที่รู้จักกันมากนัก มันมีซากฟอสซิลที่ค่อนข้างสมบูรณ์ในระดับหนึ่งเลยทีเดียว ส่วนใหญมักพบซากของมันแถบ ชั้นหิน Eliot (**Eliot Formation**) ซึ่งร่างกายของมันนั้นถูกออกแบบมาเพื่อใช้ในการเอาชีวิตรอดในช่วงยุคจูแรสซิกเป็นอย่างมาก มันมีฟันที่เรียบง่ายไม่ซับซ้อนเหมือนพวกออร์นิทิสเกียรุ่นหลัง โดยมันอาจจะกินได้แทบทุกอย่างตั้งแต่พืชตระกูลเฟิร์นจนถึงแมลงและสัตว์ขนาดเล็ก พูดง่ายๆคือมันอาจจะกินแบบไม่เลือกเลย (สัตว์กินทั้งพืชและเนื้อ)

รายละเอียด
----------

อันเนื่องมาจากสภาพฟอสซิลของ**เลโซโทซอรัส**นั้นอยู่ในสภาพที่ค่อนข้างสมบูรณ์จึงทำให้เราได้รู้ถึงลักษณะของกายวิภาคมันได้เป็นอย่างดี โดยมันเป็นสัตว์ที่เดินสองขาขนาดเล็กซึ่งมันมีขนาดอยู่ที่ 1 เมตร (3.3ฟุต) ถึง 2 เมตร (6.6ฟุต) เป็นหนึ่งในออร์นิทิสเกียรุ่นแรก มีขายาวที่มีรูปร่างเพรียว แขนสั้นที่มีมือที่จับอะไรไม่ค่อยได้ หางที่มีรูปร่างเพรียวเพื่อใช้ในการวิ่ง เหมือนกับออร์นิสทิเกียทุกตัว มีปากที่รูปร่างเหมือนนก โดย**เลโซโทซอรัส**อาจจะกินสัตว์ที่มีขนาดเล็กในช่วงที่พืชขาดแคลน

ขนาดของ**เลโซโทซอรัส**เมื่อเปรียบเทียบกับมนุษย์ (อันที่จริงในปัจจุบันมีการค้นพบขนตามร่างกายของมันเรียบร้อยแล้ว จึงทำให้หน้าตาของมันไม่เหมือนกับในภาพนี้)

อ้างอิง
-------

1. ↑  ;วารสารบรรพชีวินวิทยาสัตว์มีกระดูกสันหลัง Sereno, Paul C. (1997)
2. ↑  Matthew G. Baron; David B. Norman; Paul M. Barrett (2016). "Postcranial anatomy of Lesothosaurus diagnosticus (Dinosauria: Ornithischia) from the Lower Jurassic of southern Africa: implications for basal ornithischian taxonomy and systematics". Zoological Journal of the Linnean Society. in press. doi:10.1111/zoj.12434
3. ↑  Benton, Michael J. (2012). *Prehistoric Life*. Edinburgh, Scotland: Dorling Kindersley. p. **271**. ISBN 978-0-7566-9910-9.
4. ↑  Sciscio L, Knoll F, Bordy EM, de Kock MO, Redelstorff R. (2017). Digital reconstruction of the mandible of an adult *Lesothosaurus diagnosticus* with insight into the tooth replacement process and diet. *PeerJ*, **5**: e3054

หนังสืออ่านเพิ่ม
----------------

* P. M. Galton. 1978. Fabrosauridae, the basal family of ornithischian dinosaurs (Reptilia: Ornithischia). Paläontologische Zeitschrift 52(1/2):138-159
* Butler, R.J. 2005. "The 'fabrosaurid' ornithischian dinosaurs of the Upper Elliot Formation (Lower Jurassic) of South Africa and Lesotho." *Zoological Journal of the Linnean Society* 145: 175-218.